লৌহমানব লৌহমানবী আমার কাছে এসব অর্থহীন। মার্গারেট থ্যাচার চলতেন সহজ শর্তে — কারো কথা কানেই তুলতেন না, আবার কারো কথা মন্ত্রের মতো মানতেন — কিন্তু কখন কার ব্যাপারে কোন অবস্থানটি নেবেন সেটা ছিল একান্ত তার ব্যাপার। মে ১৯৭৯ থেকে নভেম্বর ১৯৯০ এসময়টা টানা ছিলেন ব্রিটেনের ক্ষমতায়, দ্বিতীয় যুদ্ধোত্তর ব্রিটেনের খুঁড়িয়ে খুঁড়িয়ে চলাকে সুদৃঢ় ভিত্তিতে দাঁড় করেছিলেন থ্যাচার। কোনো এক অনন্য ক্ষমতায় সোভিয়েতকে চিনেছিলেন নাড়িতে নক্ষত্রে, রিগ্যানের সোভিয়েত পাঠ তার কাছ থেকেই নেয়া, গর্বাচেভকে চিহ্নিত করেছিলেন পশ্চিমের আর সব নেতার অনেক আগে। গতকাল সোমবার তিনি ৮৭ বছর বয়সে পৃথিবী থেকে বিদায় নিলেন। নারীবাদ ঘৃণা করে নারীবাদের প্রতীক হলেন তিনি অনেকের কাছে।